text: Husk det: Uret skal stilles tilbage
  24 oktober 2015 kl. 09.23
  Det er i nat, at urene skal stilles en time tilbage til vintertid. 
  Klokken tre natten til søndag sker det. Sommertid bliver til vintertid, og urene skal stilles en time tilbage. Du får altså en time foræret natten mellem lørdag og søndag.
  Ud over at søndagen dermed bliver 25 timer lang, så kommer det blandt andet til at betyde, at det bliver tidligere lyst om morgenen og tidligere mørkt om aftenen.
  Vintertid hedder i virkeligheden normaltid, da det er sommertid, der er "kunstig".
  